Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: törvények módosításáról szóló 2005. évi CXIV. törvény (Kvjt.) 72. § (1) bekezdése kimondta, hogy e törvény a kihirdetését követõ 30. napon lép hatályba. A Kvjt. 72. § (4) bekezdése pedig arról rendelkezett, hogy e törvény hatálybalépése
Paragraph Index: 277

törvények módosításáról szóló 2005. évi CXIV. törvény (Kvjt.) 72. § (1) bekezdése kimondta, hogy e törvény a kihirdetését követõ 30. napon lép hatályba. A Kvjt. 72. § (4) bekezdése pedig arról rendelkezett, hogy e törvény hatálybalépése az azt megelõzõen alakult kisebbségi települési önkormányzatok megbízatását és jogállását nem érinti; rájuk az e törvény kihirdetésekor hatályban volt rendelkezéseket kell alkalmazni. A törvényt 2005. október 26-án hirdették ki, így a kisebbségi önkormányzatok feladat- és hatáskörét érintõ módosítások 2005. november 25-én hatályba léptek. Nem volt azonban egyértelmû, hogy alkalmazhatók-e az új jogállási szabályok is a már mûködõ kisebbségi önkormányzatok esetében. Az Igazságügyi Minisztérium álláspontja azt volt, hogy kisebbségi települési önkormányzat alatt csak az átalakulással létrejövõ kisebbségi önkormányzatokat kell érteni. Megszûnt azonban annak a lehetõsége, hogy ezen a módon alakuljanak kisebbségi önkormányzatok. A Kvjt. 72. § (4) bekezdése azt kívánta biztosítani, hogy „a jelenleg létezõ és mûködõ kisebbségi települési önkormányzatok a megváltozott szabályok miatt nem szûnnek meg, a következõ választásig változatlan formában mûködnek”. Ebbõl következõen a szaktárca nem látta akadályát annak, hogy a közvetlenül megválasztott önkormányzatok esetében már 2005. november 25-ét követõen alkalmazzák az új jogállási szabályokat. Ez az álláspont ugyan megfelelt a nyelvtani értelmezés szabályainak, azonban nem adott választ arra a kérdésre, hogy a hatályba léptetõ rendelkezés miért csak a kisebbségi települési önkormányzatokat említi. A jogalkotó ugyanis nemcsak e testületek, hanem a közvetett módon létrejövõ kisebbségi önkormányzatok jövõbeli megalakításának lehetõségét is kizárta. A szaktárca jogértelmezése gyakorlati problémákat is felvetett, hiszen 2005. november 25-ig sem a helyi önkormányzatok, sem a kisebbségi önkormányzatok nem tudtak felkészülni az új jogállási szabályok alkalmazására. Tapasztalataink szerint a törvény kihirdetését követõ 30 napon belül a kisebbségi önkormányzatok jelentõs részéhez el sem jutott a módosított törvényszöveg. A jogbiztonság elvének érvényesülése érdekében ezért azt kezdeményeztük, hogy a belügyminiszter tekintse át a kisebbségi törvény módosításának hatálybalépésével kapcsolatos jogalkalmazási problémákat. Az intézkedését kértük annak érdekében is, hogy a közigazgatási hivatalok egységesen értelmezzék a kisebbségi önkormányzatok jogállásának szabályait. A belügyminiszter a kezdeményezésünket elfogadta. A jogi helyzet azonban csak akkor vált egyértelmûvé, amikor 2006 októberében létrejöttek a települési kisebbségi önkormányzatok, amelyek már az új törvényi szabályozás alapján kezdték meg mûködésüket. 1.2. A kisebbségi önkormányzat tagjainak részvétele a helyi önkormányzat döntéshozatalában Az együttdöntési (egyetértési vagy véleményezési) jogok gyakorlásának alapvetõ feltétele, hogy a kisebbségi önkormányzathoz eljussanak azok az információk, amelyek alapján ki tudja alakítani álláspontját. Szükséges ezért, hogy a kisebbségi önkormányzat elnöke részt vehessen a helyi önkormányzat képviselõ-testületének és bizottságainak nyílt és zárt ülésein is. A jogalkotó ennek érdekében elõírta, hogy a kisebbségi önkormányzat elnöke gyakorolja a szószóló jogosultságait, és így tanácskozási joggal részt vehet a helyi önkormányzat döntéshozatali eljárásában.2 Ezzel egyidejûleg azonban nem történt meg a korábbi és az új szabályozás harmonizációja, így egyes törvényi rendelkezések nehezen vagy egyáltalán nem alkalmazhatók a gyakorlatban. Az elmúlt években szószóló csak akkor láthatta el egy kisebbség képviseletét, ha az adott településen nem volt kisebbségi önkormányzat. A törvénymódosítás hatályba lépése óta más a jogi helyzet, hiszen a szószólói megbízatás a kisebbségi önkormányzat megalakításához és mûködéséhez kötõdik. A jogalkotó ennek ellenére máig nem helyezte hatályon

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes